**Történet Ádvent 2. vasárnapjára A REMÉNY vasárnapjára**

 Csodálatos kincs (zsidó legenda)

Volt egyszer két gazdag kereskedő, Akiba és Tarphon. Tarphon gazdag családból származott és soha sem ismerte a szegénységet. Így nem foglalkozott a szegényekkel és az egész vagyonát magára költötte. Akiba viszont szegény szülők gyermeke volt és tudta, milyen keserű a szegénység. Így pézének jelentõs részét fordította arra, hogy mások szegénységét enyhítse.

Mivel Tarphon a barátja volt és szerette őt, sajnálta, hogy az soha nem ad semmit a szegényeknek.

- Egy napon elment barátjához és egy fantasztikus befektetést ajánlott neki. Tarphon örült a kínálkozó lehetőségnek és nagy összeget bízott a barátjára. Akiba elment a pénzzel a szegénynegyedbe és elosztogatta azt a szűkölködők között. Nemsokára Tarphon látni szerette volna, mi lett a befektetéséből, ekkor Akiba elvezette a szegénynegyedbe.

- Itt van az a kincs, amiről olyan lelkendezve beszéltél? -  kérdezte Tarphon meglepetten.

- Igen, a teljes összeget szétosztottam a szegények között. Gyere és nézz körül!

A piszkos sikátorból egy házba léptek, bent sötét volt, a napfény nem hatolt be a szegényes szobába. Csak egy égő tűzhely, egy asztal és néhány szék volt a helyiségben.

- Ezeknek az embereknek miért nem adtál semmit? -  kérdezte Tarphon.

- Adtam nekik - válaszolta Akiba - korábban a tűzhely hideg volt, a lábas üres és az emberek a földön feküdtek!

Egy másik házban egy diákot találtak, aki gyertyafénynél olvasott egy könyvet.

- Miért nem adtál semmit ennek a fiúnak?

- Adtam neki. Korábban sem könyve, sem lámpája nem volt. Nem tudott tanulni, és napszámosként kellett dolgoznia!

Így haladtak házról házra, Tarphon rémülete nőttön nőtt, amikor kezdte felfogni, milyen nagy a városban a nyomor és a szegénység.

Hazafelé azt kérdezte Akiba:

- Meg vagy elégedve a befektetésed eredményével?

Tarphon lesütötte a szemét és azt mondta:

- Megértettem a tanításodat és még sokat fogok adakozni, hogy reményt adhassak a reménykedőknek.